OpenLLM-France/wikimedia huggingface dataset:
# Jose Sagarna

Jose Sagarna Uriarte (Zeanuri, Bizkaia, 1911ko azaroaren 11- Larruskain, Xemein, Bizkaia, 1936ko urriaren 20a) Erromatar Eliza Katolikoko abadea izan zen, Gerra Zibilean frankistek eraila.

## Bizitza

Zeanurin jaio eta bertan eman zuen lehen meza 1935ean. Egun berean, udalez Xemeingoa baina elizaz Berriatuakoa den Larruskain parrokiako ardura eman zioten. Auzoko baserritar gehienen begietara, Sagarna abade jatorra zen, gaixoak eta pertsona nagusiak bisitatzeaz eta umeei dotrina emateaz arduratzen zena. Manuel Altzibararetxuluaga auzoko jauntxoa, aldiz, ez zegoen gustura berarekin, Sagarnak ez baitzuen bere pribilejiozko eskubideak mantentzeko asmorik. Besteak beste, ez zuen Altzibararetxuluagaren etxean bizi nahi, ezta bere loba sakristau izendatu ere. Gainera, lekukoen arabera, ezkontzaz kanpoko harremanen kontra hitz egin ohi zuen sermoietan (Altzibararetxuluaga berak horrelako harremanen bat omen zuen auzoko irakaslearekin).
Handik gutxira, 1936an, Berriatuako parrokiaren ardura eman zioten, eta Joseba Andoni Urresti abade ordarroarra izendatu zuten Larruskaingo parroko. Gerra Zibila lehertzean, baina, Urrestik alde egin zuen Larruskaindik; Sagarnak ere ihes egiteko asmoa zeukan, baina ez zuen lortu. Ondorioz, Larruskaingo parrokia arduradun gabe zegoenez, bertara itzuli zen, 1936ko urriaren 17an, ezer gertatuko ez zitzaion ustetan.
Urriaren 19an atxilotu zuten, eta frankisten aginte postura (Mandiola Goikoa baserrira) eraman zuten, Molina komandantearen aurrera. Bertan agertu zen Altzibararetxuluaga ere; izan ere, berak salatu zuen Sagarna, abertzalea zelakoan (mendeku hutsa izan bazen ere). Urriaren 20an Amulategi baserriaren ondora eraman zuten, Larruskaingo elizara begira hil zezaten eskatu zielako. Bertan tirokatu eta, manta batean bilduta, Larruskaingo hilerrira eraman zuten bertan lurperatzeko.

## Hil ostekoak

Hil ondoko hurrengo egunean, obus bat bota zuten errepublikarrek eta Mandiola Goikoa baserria jo zuen. Molina komandantea harrapatu eta zauritu egin zen. Azpeitiko ospitalera zeramatela hil zen.
Jose Sagarna hil zuten tokian zurezko makila bat jarri zuten auzotarrek, hildako abadearen oroitza gordetzeko. Halaxe mantendu zuten 40 urtez baino gehiagoz.
1958ko ekainaren 19an, ekaitzak heriotza tokitik gertu zegoen sagar arbola bat bota zuen. Urte bereko azaroan, baina, inork jakin gabe, zuhaitza berriz tente jarri zela esan zuten ingurukoek. Orduan Sagarnaren mirari bat zelakoan, inguruko herrietatik erromes etortzen hasi ziren hainbat pertsona. Garaiko agintari frankistek isunak ezarri zizkieten bertara zihoazenei. Handik aste batzuetara, sagar arbola berez erori zen.
1988an, Markina-Xemeingo udalak harrizko gurutze bat jarri zuen zurezko makila egon zen lekuan.

## Kanpo estekak

* Jose Sagarnaren historiari buruzko orrialdea
* Erail zuten lekua, satelitetik ikusita, Google Maps webgunean.
* Datuak: Q12260737
# Jose Ramon Zabala

Jose Ramon Zabala izan daiteke:
* Jose Ramon Zabala Urra (1948–2005) soziologo eta sindikalista;
* Jose Ramon Zabala Agirre (1958) literatura-kritikaria.
# Jose Sainz Basabe

Jose Sainz Basabe (Madril, 1869 – Bilbo, 1948) arabar jatorrikoa zen, haurtzaroan, Gasteizko San Pedro elizako abesbatzan abesten zuen.
Madrilen eta Erroman musika ikasketak sakondu ondoren, Bilbora iritsi eta gutxira, Nikolas Ledesmaren adiskide sendo egin zen; bera da 1894an Bilboko Udal Musika Banda eraiki eta 30 urtetan zehar zuzendu zuena.
Jesus Guridi ezagutu eta berehala, mutilaren nolakotasuna egiaztatuz, babestu eta musika jakintzan lagunduz gain, Bizkaitar Institutoan kontzertuak antolatu zizkion.
# Jose Sebastian Laboa

Jose Sebastian Laboa Gallego, ezagunagoa Monsinore Laboa kargu izenez, (Pasaia, Gipuzkoa, 1923ko urtarrilaren 20a - Donostia, 2002ko urriaren 24a) apaiza eta nuntzio apostolikoa zen, hau da, Vatikanoko diplomatikoa.
26 urterekin apaiztu zen eta Erromara joan zen. Bertan zuzenbide kanonikoan doktoratu zen. Roncalli kardinalaren, gero Joan XXIII.a izango zenaren, lagun mina izan zen eta bere jaioterrira, Pasai Donibanera, ere ekarri zuen bisitan.
Joan Paulo II.ak Panamako nuntzio apostoliko izendatu zuen 1982an. Zeregin garrantzitsua izan zuen herrialde honetako gerran, bere bitartekaritzari esker Manuel Antonio Noriega diktadoreak bere burua armada estatubatuarraren esku utzi baitzuen. Gero nuntzio izan zen Paraguain eta Maltan ere. Bestalde, Vatikanoak Libiarekin konpondu nahi zituen harreman diplomatikoak berreraikitzen lan handia egin zuen. Saio horretarako Muammar al Kadafirekin elkarrizketatu zen. Nazioartean egin zuen diplomazia eta bitartekaritza lanak jende askoren errespetua ekarri zion.

## Kanpo estekak

* Datuak: Q12260740
# Jose Rota

Jose Rota (Garralda - ) euskal artisau eta eskultore izan zen.
Autodidakta, 1945etik harria eta egurra erabiltzen ditu; inspirazioa bilatzen du euskal arte herrikoian.

## Erreferentziak

* (Gaztelaniaz) «Rota, José - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-12-06).

## Kanpo estekak

* Datuak: Q109944394
# Jose Ramon Zabala Urra

    Artikulu hau sindikalistari buruzkoa da; beste esanahietarako, ikus «Jose Ramon Zabala».
Jose Ramon Zabala Urra (Artatza, Nafarroa Garaia, 1948 – Iruñea, Nafarroa Garaia, 2005eko martxoaren 17a) soziologoa, UGTko sindikalista eta PSNko militantea izan zen.

## Biografia

Jose Ramon Zabala Urra PSNko kide historiko bat zen. Artatzan jaiotako, irakasle izateko ikasi zuen. Urte batzuk geroago UNEDen Zientzia Politikoak ikasi zituen. 1978an UGTko lehenengo zuzendaritza batzordean hartu zuen parte. 1982an Iruñeko Udalean zinegotzi izendapena jaso zuen. 1983-1987 urtetan foru-parlamentarioa izan zen. 1987an udaletxera itzuli zen. Urte berean Julian Balduzen ordez Espainiako Senatura joan zen. Baita PSNko antolaketaren idazkaria izan zen. 1995an UGTra itzuli zen, Heziketako arduradun. Juan Jose Lizarberekin kritikoa izan zen. 2004 Carlos Chiviteren hautagaitzaren alde jarri zen, José Luis Rodríguez Zapateroren alde. Chivite idazkari orokorraren izendapena jaso zuenean bera Nafarroako batzordeko kidea izan zen. Kontxi Ugalderekin ezkonduta, alaba bat zuen. Bat-bateko bihotzeko baten ondorioz hil zen. Diario de Navarra egunkarian idazten zuen.

## Bibliografia

* J.R. Zabala: Navarra 1980-2005. Artikuluen bilduma. Iruñea: 2007.

## Erreferentziak

* ↑ https://web.archive.org/web/20160124210742/http://www.noticiasdenavarra.com/opinion/foros/viewtopic.php?f=2&t=13713

## Kanpo loturak

* (Gaztelaniaz) El Paíseko artikulua.
* (Gaztelaniaz) Heriotzaren berria Diario de Noticias egunkarian.
* Datuak: Q16517846
# Johannes Hültz

Johannes Hültz (Kolonia, 1390 aldean - Estrasburgo, 1449) garai gotikoko arkitektoa izan zen. Estrasburgoko katedralaren eraikuntzan lan egin zuen; Ulrich Ensingenen arkitekto-laguntzaile hasieran, eta obra-maisu 1419an hura hil zenetik aitzina. Besteak beste, katedral hartako dorre oktogonal ospetsua diseinatu zuen.

## Erreferentziak

* ↑ La cathédrale de Strasbourg. 1419 à 1439: Achèvement de la flèche - OND. oeuvre-notre-dame.org (Noiz kontsultatua: 2022-06-13).

## Kanpo estekak

* Datuak: Q19959930
* Multimedia: Johannes Hültz / Q19959930
# Johannes Rau

Johannes Rau (Wuppertal, Alemania, 1931ko urtarrilaren 16a – Berlin, 2006ko urtarrilaren 27a), SPDko politikaria izan zen. Alemaniako presidentea izan zen 1999ko uztailaren 1 etik 2004ko ekainaren 30a arte. Ipar Renania-Westfalia estatuko presidentea ere izan zen 1978 eta 1998 bitarte.
* Datuak: Q2551
* Multimedia: Johannes Rau / Q2551
# Johannes Robert Rydberg

Johannes Robert Rydberg (Halmstad, 1854ko azaroaren 8a - Lund, 1919ko abenduaren 28a) suediar fisikaria izan zen.
Hidrogeno-atomoaren espektro-lerroen sekuentzian erregulartasun bat aurkitu zuen, Rydbergen konstantea izenaz ezagutzen dena. Rydbergen konstantea R = 1,0967. 10$^7$ m$^{-1}$ balioa duen konstantea da. Hidrogenoaren espektro-segidek dituzten uhin-luzeren ekuazioetan agertzen da. Balmerren formulan eta antzeko beste erlazio batzuetan ere hartzen du parte, eta garrantzia handia izan du atomoaren egiturari buruzko teorietan. Gai bakunen sistema periodikoari buruz ere lanak egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q311567
* Multimedia: Johannes Rydberg / Q311567
# Johannes Ludwig

Johannes Bartholt Ludwig (Suhl, 1986ko otsailaren 14a), luge lasterkari alemaniarra da. Lau domina irabazi ditu Neguko Olinpiar Jokoetan, horietatik hiru urrezkoak.

## Ibilbidea

2010an Siguldan jokaturiko Europako Txapelketan brontzea eskuratu bazuen ere ez zuen Vancouverreko Olinpiar Joketarako sailkatzerik lortu eta beste hainbeste gertatu zitzaion Sotxiko 2014ko Jokoetarako ere.
2018an Pyeongchangeko Jokoetan parte hartzeko sailkatu zen eta emaitza bikaina lortu zueb, brontzezko domina bakarkako proban eta urrezkoa taldekako errelebotan. 2022ko Pekingo Jokoetan proba bietan txapeldun olinpikoa izan zen.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2018 | Pyeongchang ( Hego Korea) | 01 ! | Erreleboak |
| 2018 | Pyeongchang ( Hego Korea) | 03 ! | Bakarka |
| 2022 | Pekin ( Txina) | 01 ! | Bakarka |
| 2022 | Pekin ( Txina) | 01 ! | Erreleboak |
| Munduko txapelketak ||||
| Urtea | Lekua | Domina | Proba |
| 2013 | Whistler ( Kanada) | 03 ! | Bakarka |
| 2017 | Innsbruck ( Austria) | 01 ! | Erreleboak |
| 2020 | Sotxi ( Errusia) | 01 ! | Erreleboak |
| Europako txapelketak ||||
| 2010 | Sigulda ( Letonia) | 03 ! | Erreleboak |
| 2013 | Oberhof ( Alemania) | 03 ! | Bakarka |
| 2014 | Sigulda ( Letonia) | 02 ! | Bakarka |
| 2019 | Oberhof ( Alemania) | 02 ! | Erreleboak |
| 2021 | Sigulda ( Letonia) | 02 ! | Bakarka |
| 2022 | Saint-Moritz ( Suitza) | 02 ! | Erreleboak |

## Erreferentziak

* ↑ (Gaztelaniaz) «Atletas - Johannes LUDWIG | Juegos Olímpicos de Pekín 2022» www.eurosport.es (Noiz kontsultatua: 2022-02-14).
* ↑ (Ingelesez) News, A. B. C.. «Luge's new king: Germany's Johannes Ludwig wins Olympic gold» ABC News (Noiz kontsultatua: 2022-02-14).
* ↑ (Gaztelaniaz) Limited, Alamy. «El medallista de bronce de Alemania Johannes Ludwig celebra durante la ceremonia de entrega de medallas para los hombres del Luge durante los Juegos Olímpicos de Invierno de Pyeongchang 2018 en Pyeongchang, Corea del Sur, el 12 de febrero de 2018. Foto por Kevin Dietsch/UPI Fotografía de stock - Alamy» www.alamy.es (Noiz kontsultatua: 2022-02-14).
* ↑ (Ingelesez) Marsden, Rory. «Germany Wins Luge Doubles Gold Medal at 2018 Winter Olympics» Bleacher Report (Noiz kontsultatua: 2022-02-14).
* ↑ (Ingelesez) Reardon •, Logan. «Germany’s Johannes Ludwig Wins Gold in Men’s Luge Final» NBC Bay Area (Noiz kontsultatua: 2022-02-14).
* ↑ (Ingelesez) Kirton, David. (2022-02-10). «Luge-German relay team make it four golds out of four in perfect performance» Reuters (Noiz kontsultatua: 2022-02-14).

## Kanpo estekak

* Johannes Ludwigen webgune ofiziala
* Datuak: Q71595
* Multimedia: Johannes Ludwig / Q71595
# Johannes Ockeghem

Johannes Ockeghem (batzuetan Jean de, Jan; abizena Okeghem, Ogkegum, Okchem, Hocquegam, Ockegham) (Saint-Ghislain, Valonia, 1410 inguru - Tours, Frantzia, 1497ko otsailaren 6a) Errenazimentuko frantses-flandestar eskolako musikagile nagusia izan zen.

## Bizitza

Txikitan Anberesko katedraleko koru-mutila izan zen. Ondoren Frantziako hiru erregeren (Karlos VII.a, Luis XI.a eta Karlos VIII.a) musikagile izan zen. Eragin handia izan zuen irakasle gisa hurrengo belaunaldiko musikagileengan. Ikasle ugari izan zituen, Josquin des Prez eta Antoine Busnois haien artean. Hemeretzi meza, moteteak, Deo gratias (36 ahotsetarako kanona) eta hemeretzi frantses kanta idatzi zituen. Ockenghemek bikain erabili zuen kontrapuntua ahozko polifonian, eta eragin handia izan zuen XV. mendearen bigarren erdialdeko herbeheretar musikagileen artean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q143059
* Multimedia: Johannes Ockeghem / Q143059
# Johannes Popitz

Johannes Popitz (Leipzig, 1884ko abenduaren 2 – Berlin, 1945eko otsailaren 2) legelari eta politikari alemaniarra, Prusiako Finantza ministroa izan zen. Nazismoaren aurkako alemaniar erresistentziaren partaidea izan zen.

## Biografia

1884ko abenduaren 2an jaioa, Leipzigen, ideologikoki nonarkiko, kontserbadore eta eskuinekoa zen. Popitz 1933an eta 1934an, Prusiako lehendabizi Kartera gabeko Ministroa eta, ondoren, Finantzen Ministroa izan zen. Nazismo garaian nazien aurkako Erresistentziaren partaidea izan zen. Preso hartuta, 1945eko otsailaren 2an, Plötzensee espetxean urkatuta izan zen.

## Erreferentziak

* ↑ Beck, Hermann (2008). The Fateful Alliance: German Conservatives and Nazis in 1933: The Machtergreifung in a New Light. Berghahn Books. ISBN 978-1-84545--496-8.
* ↑ Wistrich, Robert S. (1995) [1982]. Who's Who in Nazi Germany. Routledge. ISBN 978-0-415-26038-1.

## Kanpo estekak

* Datuak: Q63432
* Multimedia: Johannes Popitz / Q63432
# Johannes Høsflot Klæbo

Johannes Høsflot Klæbo (Oslo, 1996ko urriaren 22a) eskiatzaile norvegiarra da. Neguko Olinpiar Jokoetan zazpi domina eskuratu ditu iraupen-eskiko proban.

## Ibilbidea

Oslo hiriburuan jaio zen eta bost urte zituela iparralderago dagoen Trondheim hirira aldatu zen familia.
2016an Errumanian jokaturiko Gazte mailako Munduko txapelketan hiru probatan nagusitu zen.
2018ko Pyeongchangeko Jokoetan txapeldun olinpikoa izan zen bakarkako sprintean, 4 x 10 km errelebotan eta taldekako sprintean. Inoizko txapeldun olinpiko gazteena izan zen sprint probatan. 2018ko eta 2019ko Munduko Kopan sailkapen nagusiko txapelduna izan zen. 2019 eta 2021eko Munduko txapelketatan ere proba beretan hiruna urrezko domina eskuratu zituen.
2022ko Pekingo Jokoetan lau domina eskuratu zituen, urrezko bi, zilarrezko bat eta brontzezko beste bat.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2018 | Pyeongchang ( Hego Korea) | 01 ! | Bakarkako sprinta |
| 2018 | Pyeongchang ( Hego Korea) | 01 ! | 4 x 10 km erreleboak |
| 2018 | Pyeongchang ( Hego Korea) | 01 ! | Talde sprinta |
| 2022 | Pekin ( Txina) | 01 ! | Bakarkako sprinta |
| 2022 | Pekin ( Txina) | 01 ! | Talde sprinta |
| 2022 | Pekin ( Txina) | 02 ! | 4 x 10 km erreleboak |
| 2022 | Pekin ( Txina) | 03 ! | 15 km klasikoa |
| Munduko txapelketak ||||
| Urtea | Lekua | Domina | Proba |
| 2017 | Lahti ( Finlandia) | 03 ! | Bakarkako sprinta |
| 2019 | Seefeld ( Austria) | 01 ! | Bakarkako sprinta |
| 2019 | Seefeld ( Austria) | 01 ! | Talde sprinta |
| 2019 | Seefeld ( Austria) | 01 ! | 4 x 10 km erreleboak |
| 2021 | Oberstdorf ( Alemania) | 01 ! | Bakarkako sprinta |
| 2021 | Oberstdorf ( Alemania) | 01 ! | Talde sprinta |
| 2021 | Oberstdorf ( Alemania) | 01 ! | 4 x 10 km erreleboak |
| Munduko txapelketak (Gazte mailan) ||||
| Urtea | Lekua | Domina | Proba |
| 2015 | Almaty ( Kazakhstan) | 03 ! | Bakarkako sprinta |
| 2015 | Almaty ( Kazakhstan) | 03 ! | 4 x 5 km erreleboak |
| 2016 | Râsnov ( Errumania) | 01 ! | Bakarkako sprinta |
| 2016 | Râsnov ( Errumania) | 01 ! | 10 km klasikoa |
| 2016 | Râsnov ( Errumania) | 01 ! | 4 x 5 km erreleboak |

## Erreferentziak

* ↑ «Golden Boy: Klæbo Youngest Olympic XC Winner in PyeongChang Sprint – FasterSkier.com» fasterskier.com (Noiz kontsultatua: 2022-02-20).
* ↑ «Ski-VM 2019, Seefeld» VG Nett (Noiz kontsultatua: 2022-02-20).
* ↑ (Ingelesez) «Memorable final day at World Championships Oberstdorf 2021» www.fis-ski.com (Noiz kontsultatua: 2022-02-20).
* ↑ «Johannes Høsflot Klæbo» skisport365.com (Noiz kontsultatua: 2022-02-20).

## Kanpo estekak

* Datuak: Q19376368
* Multimedia: Johannes Høsflot Klæbo / Q19376368
# Johannes Rebmann

Johannes Rebmann (Gerlinger, Alemania, 1820ko urtarrilaren 16a - Korntal —Stuttgartetik hurbil—, Alemania, 1876ko urriaren 4a) misiolaria izan zen. Indiako ozeanotik Afrikan barneratu zen lehen europarra izan zen. 1846. urtean iritsi zen Afrikako kostaldera, eta bere adiskide Johann Ludwig Krapfekin batera barrualdeko lurraldeetara jo zuen. Kilimanjaro mendia ikusi zuten 1848an, eta Kenya mendia urtebete geroago.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Johannes Reuchlin

Johannes Reuchlin (Pforzheim, 1455eko urtarrilaren 29a - Stuttgart, 1522ko ekainaren 30a) alemaniar humanista eta exegeta izan zen. Grekoa ikasi zuen Parisen, Zuzenbidea Poitiersen eta hebreera Frederiko III.aren sendagilearekin. Juduen kabalaren ezkutuko zientzia landu eta zabaldu zuen, eta Mainz-ko Inkisizioak epaitu nahi izan zuen, baina Aita Santuak parte hartu zuen auzian, eta zigorra arindu zioten. Ondoren Tubingara joan zen, eta hango Unibertsitateko irakasle zela hil zen. Erasmorekin batera, mendebaldean hebreera eta grekoa ezagutarazteko ahalegin handiak egin zituen. Obra nagusiak: De rudimentis hebraicis (1506, Hebreeraren oinarriak) eta Epistolae obscurorum virorum (1515-1517, Gizon ilunen gutunak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q61067
* Multimedia: Johannes Reuchlin / Q61067
# Ken Thompson

Kenneth Lane Thompson (New Orleans, Louisiana, Ameriketako Estatu Batuak, 1943ko otsailaren 4a), Ken Thompson izen-deiturez ezagunagoa, informatikako aitzindaria da. Bere lana B programazio lengoaiarekin eta UNIX sistema eragilearen eta 9. Planarekin Bell laborategietarako. Thompsonek, Dennis Ritchierekin batera, UNIX sistema eragilea sortu zuen.

## Bizitza

1965ean zientzietan lizentziatu zen eta 1966an ingeniaritza elektrikoko eta informatikako masterra lortu zuen Kaliforniako Unibertsitatean.
1960ko hamarkadan, Thompsonek eta Dennis Ritchiek Multics sistema eragilea landu zuten. Multics idazten ari zen bitartean, Thompson-ek B programazio lengoaia sortu zuen, bere emaztea bezala, Bonnie izendatu zuen. Bai Thompsonek, bai Ritchiek Multicsen garapena bertan behera utzi zuten, gero eta konplexuagoa zelako, eta 1969an UNIX sistema eragilea sortu zuten. Thompsonek B programazio lengoaia ere diseinatu zuen, C aitzindaria.
1992ko irailaren 2an, UTF-8 karaktere kodea asmatu zuen Rob Pikerekin batera, baina ez zen ofizialki aurkeztu 1993ko urtarrila arte, San Diegoko kongresuan.
Joseph Condonekin batera, Belle sortu zuen, xake-ordenagailuetarako hardware eta softwarea. Geroago, John Roycroft xake adituaren laguntzarekin, Thompsonek CD-ROMean banatu zituen bere lehen emaitzak.
Thompsonen programazio estiloak eragin handia izan du beste programatzaile batzuetan.
2000. urtearen amaieran, Thompson Bell laborategietatik erretiratu zen, Entrispheren lan egiten zuen 2006. urtera arte. Gaur egun, Googlen lan egiten du, Go hizkuntzaren garapenean.

## Sariak

* Turing Saria (1983), Dennis Ritchierekin batera. Sistema eragileak orokorrean garatzeari eta bereziki UNIX sortzeari egindako ekarpenengatik.
* Estatu Batuetako Teknologiaren Domina Nazionala (1999).
* IEEEko Tsutomu Kanai Saria (1999).
* Datuak: Q1107006
* Multimedia: Ken Thompson / Q1107006
# Ken Uprichard

Ken Uprichard (1980ko maiatzaren 13a) arkularia da. Zeelanda Berria ordezkatu zuen 2000ko Udako Olinpiar Jokoetan eta 2004ko Udako Olinpiar Jokoetan.

## Erreferentziak

* ↑ Ken Uprichard
* ↑ Ken UPRICHARD

## Kanpo estekak

* Datuak: Q6388640
# Ken Yamura

Ken Yamura (japonieraz: 矢村 健, Yamura Ken, 1997ko ekainaren 9a -) Japoniako futbolaria da.
Hainbat futbol taldetan jokatu du, esaterako Albirex Niigata.

## Kanpo estekak

* (Japonieraz) J.League Data Site
* Datuak: Q74427807
# Ken Yorii

Ken Yorii (japonieraz: 寄井 憲, 1984ko apirilaren 26a - ) Japoniako futbolaria da.
Hainbat futbol taldetan jokatu du, esaterako Ventforet Kofu.

## Kanpo estekak

* (Japonieraz) J.League Data Site
* Datuak: Q3245305
# Ken Tajiri

Ken Tajiri (japonieraz: 田尻 健, 1993ko ekainaren 11 - ) Japoniako futbolaria da.
Hainbat futbol taldetan jokatu du, esaterako Gamba Osaka.

## Kanpo estekak

* (Japonieraz) J.League Data Site
* Datuak: Q11576531
# Ken Yoshida

Ken Yoshida (japonieraz: 吉田 謙, Yoshida Ken, 1970eko martxoaren 1a -) Japoniako futbolari ohia eta entrenatzailea da.
Hainbat futbol taldetan jokatu du, esaterako Yomiuri eta Ventforet Kofu.
Entrenatzaile gisa Azul Claro Numazu taldeak zuzendu zituen.

## Kanpo estekak

* (Japonieraz) J.League Data Site
* Datuak: Q18545938
* Multimedia: Ken Yoshida / Q18545938
# Ken Scotland

Kenneth James Forbes "Ken" Scotland (Warriston, 1936ko abuztuaren 28a - Edinburgo, 2023ko urtarrilaren 7a) eskoziar hamabosteko errugbilari eta kriket-jokalaria izan zen.
34 taldetan jokatu zuen errugbian, besteak beste, London Scottish FC, Leicester Tigers eta Cambridge University RUFCen.
Eskoziako errugbi selekzioak 27 partida jokatu zituen atzelari postuan 1957 eta 1965 artean. British and Irish Lions selekzioarekin ere jokatu zuen 1959ko Zeelanda Berrirako biran.
Eskoziako kriket selekzioak ere jokatu zuen.

## Erreferentziak

* ↑ Bean, Graham. (2023-1-6). «Ken Scotland:A giant of Scottish rugby who revolutionised full-back play, dies at 86» Scotsman (Noiz kontsultatua: 2023-1-7).
* Datuak: Q3195204
# Ken Tokura

Ken Tokura (japonieraz: 都倉 賢, 1986ko ekainaren 16a - ) Japoniako futbolaria da.
Hainbat futbol taldetan jokatu du, esaterako Kawasaki Frontale, Vissel Kobe eta Hokkaido Consadole Sapporo.

## Kanpo estekak

* (Japonieraz) J.League Data Site
* Datuak: Q718872
# Ken Watanabe

Ken Watanabe (japonieraz: 渡辺 謙, Watanabe Ken, Koide, Niigata, 1959ko urriaren 21a) japoniar aktorea da, heroi tragiko antzezteagatik ezaguna dena.

## Filmografia hautatua

| Urtea | Filma | Pertsonaia | Oharra(k) |
| 1984 | Setouchi Shōnen Yakyū-dan | Tetsuo Nakai | |
| 1985 | Kekkon Annai Misuterī | Funayama Tetsuya/Masakazu Sekine | |
| 1986 | Umi to Dokuyaku | Toda | |
| 1986 | Tanpopo | Gun | |
| 1987 | Dokuganryū Masamune | Date Masamune | Telesaila |
| 1998 | Rajio no Jikan | Raita Onuki, Truck Driver | |
| 2000 | Supēsu toraberāzu | Sakamaki | |
| 2000 | Ikebukuro Uesuto Gēto Pāku | Yokoyama inspektorea | Telesaila |
| 2001 | Sennen no Koi Story of Genji | Fujiwara Michinaga/Fujiwara Nobutaka | |
| 2003 | The Last Samurai | Katsumoto Moritsugu | |
| 2003 | T.R.Y. | Masanobu Azuma | |
| 2004 | Suna no utsuwa | Shūichirō Imanishi | Telesaila |
| 2005 | Memoirs of a Geisha | Zuzendaria | |
| 2005 | Batman Begins | Ra's al Ghul's decoy | |
| 2005 | Kita no zeronen | Hideaki Komatsubara | |
| 2006 | Ashita no Kioku | Masayuki Saeki | |
| 2006 | Letters from Iwo Jima | Tadamichi Kuribayashi jenerala | |
| 2009 | Shizumanu Taiyo | Hajime Onchi | |
| 2009 | Cirque du Freak: The Vampire's Assistant | Mr. Hibernius Tall | |
| 2010 | Shanghai | Tanaka kapitaina | |
| 2010 | Inception | Saito | |
| 2012 | Hayabusa: Harukanaru Kikan | Yamaguchi Junichiro profesorra | |
| 2013 | Yurusarezaru Mono | Jubei Kamata | |
| 2014 | Godzilla | Dr. Serizawa | |
| 2014 | Transformers: Age of Extinction | Drift | Ahotsa |
| 2015 | Sea of Trees | Takumi Nakamura | |
| 2016 | Ikari | Yōhei Maki | |
| 2017 | Transformers: The Last Knight | Drift | Ahotsa |
| 2018 | Segodon | Shimazu Nariakira | Telesaila |
| 2019 | Godzilla: King of the Monsters | Dr. Serizawa | Filmatzen |
* Datuak: Q211553
* Multimedia: Ken Watanabe / Q211553